Σάπκα

Η Σάπκα είναι βουνό της Θράκης στα όρια της Περιφερειακής Ενότητας Έβρου με την Περιφερειακή Ενότητα Ροδόπης των οποίων αποτελεί και φυσικό σύνορο. Έχει μέγιστο υψόμετρο 1.065 μέτρα (κορυφή Σίλο). Αποτελεί φυσική, προς τα νοτιοανατολικά, συνέχεια της οροσειράς της Ανατολικής Ρόδόπης. Εκτός από το Σίλο, άλλη υψηλή κορυφή είναι η ομώνυμη Σάπκα (1.044 μ.), η Καλλιθέα (944 μ.) κ.α. Ο ορεινός όγκος της Σάπκας χωρίζεται βόρεια, βορειοδυτικά από τα Όρη Βυρσίνης (ή Μεγάλο Λιβάδι), με τον αυχένα του Μικρού Κέχρου και νότια από την Επτάδενδρο με το Ποντικόρρεμα, παραπόταμο του Λίσσου. Ανατολικά απολήγει στη λοφοσειρά της Γκίμπραινας, στο Δάσος της Δαδιάς.

Από τις βόρειες πλαγιές της Σάπκας, πηγάζει ο Ερυθροπόταμος, παραπόταμος του Έβρου. Στην κορυφή του Σίλου, έχει εγκατασταθεί ένα από τα μεγαλύτερα Αιολικά πάρκα της Ελλάδας, το Αιολικό Πάρκο Κέχρου. Η βορειοδυτική πλαγιά της Σάπκας προστατεύεται από το Δίκτυο Natura 2000, ενώ η βορειοανατολική πλαγιά της είναι καταφύγιο Άγριας Ζωής. 

Στις πλαγιές της Σάπκας υπάρχουν οι ακόλουθοι οικισμοί:

Δυτικά:
 Μοναστήρι: [ 74 ]
 Πλαγιά: [ 294 ]
 Κίνυρα: [ 171 ]
 Νικητές: [ 94 ]

Βόρεια:
 Χαράδρα: [ 113 ]
 Κάμπος: [ 76 ]
 Μικρός Κέχρος: [ 103 ]
 Πετρόλοφος: [ 112 ]
 Μέγα Δέρειο: [ 528 ]

 Παραπομπές 
 HellenicaWorld, Νομός Έβρου
 Greekscapes, Ο βιότοπος του δάσους της Δαδιάς

Εξωτερικοί Σύνδεσμοι
 Χάρτης Σάπκας εντός Περιφερειακής Ενότητας Ροδόπης

Κατηγορία:Βουνά της Ροδόπης
Κατηγορία:Βουνά του Έβρου
Κατηγορία:Ροδόπη